**Tisztelt Szülő!**

Örömünkre szolgál, hogy gyermekének a következő, 2021/2022-es tanévben kollégiumi ellátást biztosíthatunk. Megújult környezetben, folyamatosan szépülő épületben várjuk diákjainkat. Bízunk benne, hogy ellátásunkkal elégedettek lesznek, és azt szeretnék újra igénybe venni a későbbiekben is. Ha bármely okból megváltozna jelentkezési szándékuk, azt kérjük, jelezzék 2021. augusztus 20-ig az alábbi elérhetőségek valamelyikén:

**Hódmezővásárhelyi SZC Cseresnyés Kollégium,**

**6800 Hódmezővásárhely, Oldalkosár u. 1.**

**Telefon: 62/245-233, 245-446**

**BEKÖLTÖZÉS:**

**a 21/22-es tanév első tanítási napját megelőző napon 1200 órától.**

**Kérjük, hozzanak magukkal:**

* két db biztonsági lakatot a ruhásszekrények lezárásához,
* orvosi igazolást arról, hogy a tanuló közösségi életre alkalmas (Nem fertőző beteg, körzeti orvostól beszerezhető. Feltétlenül hozza magával a beköltözéskor!),
* egy hétre elegendő ruhaneműt, alkalmi ruhát, fehérneműt, törölközőket, tisztálkodási felszereléseket, papucsot, poharat, evőeszközt, konzervnyitót, vállfákat, WC-papírt.
* A beköltözés délutánján biztosítunk kulcsmásolási lehetőséget, hogy a szobák zárhatóak lehessenek.

**A beköltözés napján 17 órától SZÜLŐI ÉRTEKEZLETET tart kollégiumunk igazgatója, Vig Áron.**

A kollégiumban működik a Dr. Sipka Sándor Kollégiumi Kulturális Alapítvány, mely kezeli a havonta befizetett diákönkormányzati hozzájárulásokat, ami 800 Ft. Diákjaink minden hónap 15-ig fizetik be, ezzel támogatva a szabadidős programok megvalósulását, kiemelkedő tanulók jutalmazását. Lehetőség van csekken (a közösségvezetőktől lehet kérni), vagy átutalással befizetni ezt az összeget. Akár a 10 hónapra vonatkozót is egy összegben is (8000 forint) az alábbi számlaszámon:

**Raiffeisen Bank 120670008-01706368-00100008**

**Dr. Sipka Sándor Kollégiumi Kulturális Alapítvány**

**6800 Hódmezővásárhely, Oldalkosár u. 1.**

Közlemény rovatban kérjük, feltétlenül tüntesse fel:

* gyermeke nevét és lakcímét
* a kollégium nevét és csoportját
* hányadik/hány havi diákönkormányzati díj

Amennyiben **szociális támogatásra** jogosultak, kérjük **2021. augusztus 20-ig** az alábbi dokumentumokat címünkre eljuttatni.

1. **három vagy több gyermeket** eltartó családok esetén a Magyar Államkincstár által kiállított hivatalos igazolást,
2. **rendszeres gyermekvédelmi támogatásban** részesülő családok esetében az erről szóló önkormányzati határozatot,
3. **tartósan beteg tanulók** esetében a Magyar Államkincstár által kiállított orvosi igazolást.

Szíves együttműködését köszönöm:

Vig Áron

igazgató